Bitė Lietuva

„Bitė Lietuva“yra skaitmeninių paslaugų bendrovė, teikianti išmaniąsias paslaugas ir sprendimus Lietuvos privatiems, verslo ir viešojo sektoriaus klientams.

Įmonė priklauso telekomunikacijų ir žiniasklaidos grupei „Bitės Grupė“ ir teikia integruotas mobiliojo ryšio, duomenų perdavimo, išmaniosios televizijos, plačiajuosčio ryšio, daiktų interneto ir kitas išmaniąsias paslaugas verslui, viešajam sektoriui ir privatiems klientams.

Akcininkai 
2015 m. gruodžio 24 d. pasirašyta sutartimi JAV investicijų bendrovė „Providence Equity Partners“ įsigijo įmonių grupę „Bitė Lietuva“ ir kartu su jos darbuotojais tapo naująja grupės akcininke.

Istorija 
UAB „Bitė GSM“ buvo įkurta 1995 m.

2003 m. bendrovė tapo mobiliojo ryšio operatoriaus „Vodafone“ partnere. 2005 m. bendrovė pakeitė pavadinimą į „Bitė Lietuva“.

2018 m. „Bitė Lietuva“ įsigijo Lietuvos bendrovę „Stream Networks“ ir jos patronuojamąją įmonę „Latnet Serviss“.

2019 m. „Bitė Lietuva“ pasirašė pirkimo sutartį dėl vieno iš pirmaujančių kabelinės televizijos operatorių Lietuvoje ir Baltijos šalyse „Baltcom“ įsigijimo.

2020 m. „Bitė Lietuva“ iš valstybinio Lietuvos radijo ir televizijos centro (LRTC) įsigijo antrinę įmonę „Mezon“.

2021 m. „Bitė Lietuva“ patronuojamosios bendrovės „Bitės salonų tinklas“ ir „Eurocom“ reorganizavimo būdu buvo prijungtos prie patronuojančiosios bendrovės „Bitė Lietuva“.

2021 m. palydovinės televizijos paslaugas teikianti „Home3“ buvo prijungta prie „Bitės“. Iki tol šias paslaugas teikė kita „Bitės“ grupės įmonė „TV Play Baltics“, veikianti su „Home3“ prekės ženklu.

2022 m. „Bitė“ Švedijoje pasirašė 5G įrangos tiekimo sutartį su telekomunikacijų ir duomenų perdavimo įrangos gamintoja „Ericsson“.

2022 m. „Bitė“ pradėjo teikti 5G paslaugas namams, 2023 m. – naujos kartos 5G ryšį išmaniuosiuose telefonuose ir prisijungė prie interneto bendrovės „Mezon“.

Iki 2028 m. „Bitė“ planuoja esamą bazinių stočių tinklą sutankinti dar 35%. Visoje Lietuvoje bus pastatyta šimtai naujų bazinių stočių ir bokštų.

Veikla 

 1997 m. „Bitė GSM“ Lietuvoje pradėjo teikti išankstinio mokėjimo paslaugą „Labas“, kuri veikia iki šiol. 2004 m. bendrovė pradėjo naudoti 2,5G (Edge) kartos tinklą. Po dvejų metų Lietuvoje pradėjo veikti 3,5G (3G-HSDPA) kartos tinklas. 
 2014-2015 m. Lietuvoje pradėtas naudoti 4G+ (LTE-Advanced) kartos tinklas ir pradėtos teikti komercinės 4G ir 4G+ paslaugos.
 2017 m. pradėta nauja klientų aptarnavimo iniciatyva „Bitės Profai“. Be to, bendrovė savo klientams pasiūlė galimybę išbandyti 4,5G technologiją.
 2019 m. bendrovė Lietuvoje pradėjo teikti eSIM paslaugą, kuri leido išmaniuosius laikrodžius naudoti be telefono. Po metų „Bitė Lietuva“ pristatė dvi naujas daiktų interneto technologijas – LTE CAT-M (Long Term Evolution) ir siaurajuostį daiktų internetą (NB-IoT).
 2020 m., prasidėjus COVID-19 pandemijai ir karantinui, „Bitė“ pasiūlė nuotolinę pagalbą namuose besimokantiems asmenims ir darbuotojams. Be to, „Bitė“ pristatė medicininės pagalbos programą ir 3 mėnesius teikė nemokamas ryšio paslaugas dešimtims ligoninių ir klinikų visoje Lietuvoje.
 2020 m., kilus neramumams Baltarusijoje, „Bitė“ pakvietė Baltarusijos IT įmones įsikurti Lietuvoje. Visoms šio sektoriaus įmonėms, perkėlusioms savo veiklą į Baltarusiją, „Bitė“ 3 mėnesius teikė nemokamas ryšio paslaugas. Bendrovė „Bitė Lietuva“ kartu su partneriais „Vilniaus vandenys“ pradėjo diegti pirmąjį Baltijos šalyse vieningą išmanųjį vandentiekio tinklą, naudodami NB-IoT technologiją. Taip pat šiais metais bendrovė pradėjo teikti televizijos paslaugą Go3 | BITĖ. 
 2021 m. „Bitė Lietuva“ ir „Energijos skirstymo operatorius“ (ESO) pradėjo naudoti išmaniuosius elektros skaitiklius. Tai didžiausias regione išmaniųjų elektros skaitiklių projektas, padedantis elektros vartojimą padaryti efektyvesnį ir tvaresnį.
 2021 m. „Kincentric“ apklausoje įmonė trečius metus iš eilės buvo pripažinta geriausiu darbdaviu Baltijos šalyse, o „Transparency International“ Lietuvos skyrius ją išrinko viena skaidriausių įmonių Lietuvoje.
2022 m. „Bitė Lietuva“ įjungė naujos kartos 5G ryšį ir pradėjo naudoti nemokamų skambučių technologiją „VoLTE“.
2022 m. „Bitė“ netoli Vilniaus atidarė aukšto saugumo duomenų centrą, kuris papildė esamus duomenų centrus Kaune, Rygoje ir Vilniuje. Centras atitinka III lygio reikalavimus, todėl jame buvo užtikrinta dar aukštesnio lygio duomenų apsauga. Siekiant sumažinti poveikį aplinkai, naujajame duomenų centre yra naudojama tik žalioji energija, pagaminta iš atsinaujinančių energijos šaltinių.
Be to, šiais metais bendrovė baigė 2019 m. pradėtą nacionalinio duomenų perdavimo tinklo atnaujinimą. Pirmasis išmaniojo vandens tinklo diegimo etapas, pradėtas 2020 m., baigtas 2022 m.
2022 m., Rusijai įsiveržus į Ukrainą, „Bitė Lietuva“ savo klientams kompensavo skambučių ir SMS žinučių į Ukrainą ir iš jos, taip pat šalies viduje išlaidas. Tais pačiais metais bendrovė kompensavo savo klientams išlaidas už skambučius ir SMS žinutes į Kazachstaną ir iš jo dėl neramumų šioje šalyje.
2023 m. „Bitė Lietuva“ daiktų interneto technologija LTE CAT-M apėmė visą Lietuvą. „Bitė“ pasiekė pirmąjį Lietuvoje 5G interneto greičio rekordą, kuris 16 kartų viršijo ankstesnėmis technologijomis pasiektą vidutinį interneto greitį.
2023 m. „Bitė Lietuva“ tapo pirmąja įmone Lietuvoje, kuri „įteisino“ nesusituokusių heteroseksualių ir homoseksualių porų partnerystę. Tai leido visų darbuotojų šeimoms naudotis lengvatomis, kurios anksčiau buvo prieinamos tik susituokusiems partneriams.

Išnašos

Nuorodos 
 Bitė Lietuva
 Bitė Group

Lietuvos telekomunikacijų bendrovės

Lietuvos telekomunikacijų bendrovės